EkBass/fiwiki-20250220-pages-articles huggingface dataset:
Erkki Ahola

Erkki Olavi Ahola (19. huhtikuuta 1922 Sippola – 29. kesäkuuta 2017 KauniainenKuolinilmoitus. Helsingin Sanomat 16.7.2017, s. C 14.) oli suomalainen maanviljelysneuvos, vuorineuvos ja Valion pääjohtaja. Ahola valmistui agronomiksi vuonna 1949 ja aloitti työuransa Valiossa maito-osaston konsulenttina. Aholan ura eteni sen jälkeen Etelä-Pohjanmaan meijeriliiton konsulentista Pohjois-Suomen meijeriliiton toiminnanjohtajaksi ja Valion Oulun konttorin johtajaksi ja sitten vuonna 1960 pääkonttorin maito-osaston johtajaksi. Vuonna 1972 Aholasta tuli Eero Horellin seuraaja Valion teknillisenä ja tuotantojohtajana sekä yrityksen johtokunnan virallinen jäsen. Åke Virkolasta tuli Valion pääjohtaja vuonna 1975. Tällöin Ahola nimettiin varatoimitusjohtajaksi ja Virkolan varamieheksi. Pääjohtaja Aholasta tuli huhtikuun alussa 1977 ja tässä tehtävässä hän oli vuoteen 1985 saakka. Maanviljelysneuvoksen arvonimen Ahola sai 1974 ja vuorineuvoksen 1980. __NOTOC__ == Lähteet == * ===Viitteet=== ==Aiheesta muualla== * Erkki Aholan muistokirjoitus Helsingin Sanomissa. Luokka:Suomalaiset elinkeinoelämän vaikuttajat Luokka:Maanviljelysneuvokset Luokka:Vuorineuvokset Luokka:Vuonna 1922 syntyneet Luokka:Vuonna 2017 kuolleet
Djoržan karjalaiset

Djoržan karjalaiset (muita nimityksiä Pogorelojen tai Zubtsovin karjalaiset) ovat Venäjällä Tverin alueen kaakkoisosassa Volgaan laskevan Djorža-joen varrella sijaitsevissa kylissä asuva eteläisin tverinkarjalaisryhmä. Djoržan karjalaisten asuma-aloilta on muiden tverinkarjalaisten luo satakunta kilometriä. Muut, sittemmin vanhentuneet, nimitykset tulevat lähellä sijaitsevasta Zubtsovin kaupungista ja lähellä näiden karjalaisten asuma-aloja sijaitsevan Pogorelojen rautatieaseman mukaan. Nimitys Djoržan karjalaiset on lähtöisin tutkija Paula Palmeokselta, joka kirjoitti useita tieteellisiä artikkeleita Djoržan karjalaisten pariin tekemistään matkoista. Djoržan karjalaiset lienevät siirtyneet aloilleen samaan aikaan kuin muutkin tverinkarjalaiset eli 1600-luvulla. == Määrä == Vuonna 1911 silloisen Zubtsovin kihlakunnan Ivanovskojen kunnassa oli yhdeksän karjalaista kylää, joissa oli yhteensä 1 952 asukasta. Vuoden 1926 väestönlaskennan mukaan karjalaisia oli 1 795 henkeä silloisessa Pogorelojen kunnassa, jossa he muodostivat 6,6 % koko väestöstä. Toisen maailmansodan aikana seudun läpi kulki rintamalinja, ja suuri osa karjalaisasutuksesta tuhoutui. Sodan jälkeen Djoržan karjalaiset ovat nopeasti sulautuneet venäläisiin. Vuoden 1989 väestönlaskennassa nykyisessä Zubtsovin piirissä rekisteröitiin vain 60 karjalaista. Ensimmäinen Djoržan karjalaisten luona vieraillut kielentutkija oli suomalainen Juho Kujola vuonna 1912. Tuolloin alueen kylissä asui 2 000 karjalan kieltä puhunutta henkilöä. Toisen maailmansodan aikana kylät hävitettiin maan tasalle ja asukkaat olivat osaksi evakossa. Sodan jälkeen eloon jääneet enimmäkseen palasivat ja rakensivat viisi kylää uudelleen. Tuolloin karjalaisten määrä oli jo selvästi supistunut. Sodan jälkeen paikallista murretta ovat tutkineet petroskoilaiset ja virolaiset kielitieteilijät, kuten Grigori Makarov, Paula Palmeos ja Jaan Õispuu. Vanhin sukupolvi puhui varsin hyvää karjalaa vielä 1960–1970-lukujen vaihteessa. Vuonna 1970 Palmeos mainitsi, että karjalaa puhui hyvin noin 150 keski-iän ylittänyttä henkilöä. Vuonna 2000 Aleksandra Punžina arvioi, että seudun kolmessa kylässä (Novoje, Vasiljevskoje ja Semjonovskoje) oli enää vajaat 30 karjalan puhujaa. ==Murrepiirteet== Paikallisen murteen erityispiirteitä ovat loppuheitto (esimerkiksi pad 'pata', kevi 'kevät') ja sisäheitto (hambhat 'hampaat', iknan 'ikkunan'). Näiden piirteiden katsotaan syntyneen varsin myöhään venäjän kielen vaikutuksesta. Venäjä on muutenkin vaikuttanut Djoržan karjalaismurteeseen enemmän kuin muihin tverinkarjalan murteisiin, mikä ilmenee kenties selvimmin sanastoa tarkastelemalla ja siitä, että jo 1960–1970-lukujen vaihteessa murteessa oli paljon horjuvuutta. == Tutkimus == Vuodesta 1964 alkaen Tarton yliopiston suomalais-ugrilaisten kielten opiskelijat tekivät tutkimusmatkoja Djoržan karjalaisten luo Paula Palmeoksen johdolla. ==Lähteet== Luokka:Karjalaiset (kansa) Luokka:Tverin alue
Pentti Alajoki

Pentti Alajoki (6. huhtikuuta 1917 Alavus - 14\. marraskuuta 1998 Espoo) oli suomalainen vuorineuvos, joka toimi Imatran Voima Oy:n ja Oulujoki Oy:n toimitusjohtajana. Alajoki valmistui diplomi-insinööriksi Teknillisen korkeakoulun sähköosastolta vuonna 1947 ja aloitti työuransa Imatran Voima Oy:ssa sähköosaston suunnittelijana. Alajoki yleni sähköosaston johtajaksi vuonna 1961 ja sitten varatoimitusjohtajaksi ja johtokunnan varapuheenjohtajaksi vuonna 1971. Heikki Lehtosen jäätyä eläkkeelle huhtikuussa 1975, Alajoki nousi yhtiön toimitusjohtajaksi. Eläkkeelle hän jäi kesäkuussa 1982. Imatran Voima Oy:n toimitusjohtajana hän osallistui myös kahden yhtiötä lähellä olevan vesivoimayhtiön hallintoon: Alajoki oli Oulujoki Oy:n hallituksen puheenjohtaja vuosina 1976-1982 ja toimitusjohtaja 1977-1979, Kemijoki Oy:n johtokunnassa hän istui vuodet 1971-1982\. Alajoki oli myös Teollisuuden Voima Oy:n hallituksen puheenjohtaja 1979-1980 ja hallintoneuvoston puheenjohtaja 1981-1982\. Vuorineuvoksen arvon Alajoki sai vuonna 1980. == Lähteet == * Luokka:Suomalaiset elinkeinoelämän vaikuttajat Luokka:Suomalaiset insinöörit Luokka:Vuorineuvokset Luokka:Vuonna 1917 syntyneet Luokka:Vuonna 1998 kuolleet
Vilppu Kaukonen

Vilppu Eliel Koskimies (aik. Filip Forsman), kirjailijanimi Vilppu Kaukonen (9. joulukuuta 1868 Kuopio – 8. tammikuuta 1923 Kitee) oli suomalainen opettaja ja runoilija. Koskimiehen vanhemmat olivat rovasti Fredrik Forsman ja Lovisa Aurora Landgren. Hän pääsi ylioppilaaksi Kuopion lyseosta 1887 ja valmistui filosofian maisteriksi Helsingin yliopistosta 1891. == Teoksia == * Vesoja, vihkonen runoja. Lilius & Hertzberg, Helsinki 1900 * Uusia vesoja, runoja. Lilius & Hertzberg, Helsinki 1902 * Syksyisiä vesoja, runoja. Yrjö Weilin, Helsinki 1904 * Lasten maailmasta, kuvittanut Ilmari Vainio. Kirja, Helsinki 1912 * Runoja ilmestyi myös kokoomateoksessa Suomen runotar : valikoima suomalaista runoutta koteja ja kouluja varten, toimittajat J. V. Lehtonen, Eino Cederberg, Huugo Jalkanen ym. WSOY 1931 == Käännöksiä == * C. C. Clausen: Nykyaikainen Italia : Italian valtiollinen, raha-asiallinen ja yhteiskunnallinen historia 1870 – 1896. G. W. Edlund, Helsinki 1901 * Friedrich von Schiller: Wallenstein, runomittainen näytelmä 1–2. Suomalaisen Kirjallisuuden Seura, Helsinki 1920 == Lähteet == * Suomen kirjailijat -tietokanta * Pohjoissavolaisen kaunokirjallisuuden bibliografia – Vilppu Kaukonen * Pohjoiskarjalaisten nykykirjailijoiden matrikkeli – Vilppu Kaukonen * Luokka:Suomalaiset runoilijat Luokka:Vuonna 1868 syntyneet Luokka:Vuonna 1923 kuolleet
Mithridates (Pergamon)

Mithridates (kuoli noin 41 eaa.) oli sotilas, joka oli Julius Caesarin liittolainen. Mithradites oli varakkaan Pergamonlaisen henkilön poika. Pontoksen Mithridates VI Suuri, joka tunnettiin sodistaan Roomaa vastaan, adoptoi hänet. Adoptoitu nuorukainen otti tuolloin ottoisänsä nimen. Caesar määräsi Mithridateen värväämään joukkoja Kilikiassa ja Syyriassa samalla, kun Caesar ajoi takaa Pompeiusta Farsaloksen taistelun jälkeen. Mithridates kokosi suuren armeijan, joka pääsi Aleksandriaan, jossa Caesar oli joutunut vaikeuksiin, viime hetkellä. Seuraavaksi Mithridates seurasi Caesarin mukana Vähään-Aasiaan, jossa Caesar kukisti Pontoksen Farnakes II:n Zelan taistelussa. Taistelun jälkeen Caesar antoi Mithridateelle Farnakeen valtakunnan ja osan Galatiasta. Mithridates lähti valloittamaan Taurien Khersonesosta, mutta hänet kukistettiin, ja hän kaatui taistelussa. == Lähteet == * Luokka:Roomalaiset sotilaat Luokka:Ennen ajanlaskun alkua syntyneet Luokka:40-luvulla eaa. kuolleet
Hour of the Wolf

Hour of the Wolf on Steppenwolf-yhtyeen studioalbumi vuodelta 1975. == Kappaleet == #"Caroline (Are You Ready for the Outlaw World)" (Mars Bonfire) – 4:53 #"Annie, Annie Over" (O'Day) – 4:12 #"Two for the Love of One" (Biondo/Edmonton) – 3:46 #"Just for Tonight" (Cochran/Edmonton) – 5:39 #"Hard Rock Road" (Edmonton) – 3:32 #"Someone Told a Lie" (Cochran/Kay) – 5:07 #"Another's Lifetime" (Berry) – 4:34 #"Mr. Penny Pincher" (Dunson) – 6:15 == Muusikot == *John Kay: laulu, kitara *Bobby Cochran: kitara *George Biondo: basso, laulu *Jerry Edmonton: rummut *Andy Chapin: kosketinsoittimet *Tom Scott: puhaltimet Luokka:Steppenwolfin albumit Luokka:Vuoden 1975 albumit
Heikki Salo (asianajaja)

Heikki Juhani Salo (30. joulukuuta 1946 Mikkeli – 8. kesäkuuta 2018 Helsinki) oli suomalainen asianajaja. Heikki Salo ajoi 1980-luvun lopulla Mikkelin panttivankidraaman jälkeen käynnistynyttä oikeudenkäyntiä Mikkelissä kuolleen panttivangin äidin asianajajana. Salo kyseenalaisti oikeuskanslerin ratkaisun, jossa ei nähty moitittavaa poliisin menettelyssä. Juttu ratkesi korkeimmassa oikeudessa 1993 poliisien sakkotuomioon kuolemantuottamuksesta ja virkavirheestä.Torsti, Pilvi: Pienten puolustaja, Ylioppilaslehti 1.4.1999. Viitattu 22.4.2015.Korkeimman oikeuden päätöslauselma 1993:50 Salo ajoi vuosina 1994–2001 professori Erkki Aurejärven kanssa väärän valan syytettä suomalaista anatomian professoria vastaan tämän todistettua oikeudessa, ettei tupakanpolton ja syövän välistä syy-yhteyttä ole lääketieteellisesti todistettuErkki Aurejärven blogi. Hän toimi myös avustajana niin sanotussa kettutyttöjutussa vuonna 1995 ja muissa eläinaktivistien oikeudenkäynneissäOikeutta eläimille -lehti, 15-vuotisjuhlanumero 2010. Myöhemmin hän ajoi sananvapauteen liittyviä asioita eri aikakauslehtien ja toimittajien asiamiehenäOikeudenkäynnillä uhkailu on vähentynyt, Journalisti- lehti 20/2011. Hän avusti yhtä vastaajaa niin sanotussa sopupelijutussa vuonna 2000Iltasanomat 3.10.2000: Pesäpallon sopupelit viimein oikeuteen. Vuonna 2006 hän avusti entistä mäkihyppääjä Matti Nykästä.Iltalehti 15.11.2006: Poliisi nappasi alastoman Matin Hän hoiti juttuja myös Euroopan ihmisoikeustuomioistuimessa: hän toimi asiamiehenä ensimmäisessä ihmisoikeustuomioistuimen ratkaisemassa suomalaistapauksessaCase of Hokkanen vs. Finland, ja sen jälkeen muissa tapauksissaHUDOC-tietokannan hakutuloksen hakusanalla "H. Salo". Heikki Salo perusti oman asianajotoimiston Helsingin Taka-Töölöön vuonna 1987, nimeltään Asianajotoimisto Heikki Salo Oy, jota johti lähes 30 vuoden ajan. Siirryttyään täysipäiväisesti eläkkeelle vuoden 2015 loppupuolella, Salo myi asianajotoimistonsa kahdelle pitkäaikaiselle työntekijälleen, asianajaja, varatuomari Jussi Haaralle ja asianajaja Tarja Tuomivaaralle, jonka myötä toimiston nimeksi tuli Asianajotoimisto Haara & Tuomivaara Oy. Yrityksen toimitusjohtajana toimii nykyään Jussi Haara. Heikki Salon tavoin myös Haara ja Tuomivaara ovat erikoistuneet vaikeisiinkin rikosasioihin niin syytettyjen kuin rikoksen uhrien puolustajina. Heikki Salon poika on rap-artisti Asa. == Lähteet == == Aiheesta muualla == * Heikki Salon muistokirjoitus Helsingin Sanomissa Luokka:Suomalaiset asianajajat Luokka:Vuonna 1946 syntyneet Luokka:Vuonna 2018 kuolleet
Vertical Limit

Vertical Limit on vuonna 2000 ensi-iltansa saanut Martin Campbellin ohjaama jännitys-ja toimintaelokuva. Elokuvan pääosassa esiintyvät Chris O’Donnell, Robin Tunney, Scott Glenn, Bill Paxton ja Izabella Scorupco. == Juoni == Nuori vuorikiipeilijä Peter Garrett lähtee retkikuntineen vaaralliselle kahdeksan kilometrin matkalle K2-vuorelle pelastaakseen siskonsa Annien, joka on joutunut vaaralliseen ansaan. == Rooleissa == Luokka:Vuoden 2000 yhdysvaltalaiset elokuvat Luokka:Martin Campbellin ohjaamat elokuvat Luokka:Yhdysvaltalaiset jännityselokuvat Luokka:Yhdysvaltalaiset toimintaelokuvat
We the Best

We the Best hip hop -tuottaja DJ Khaledin toinen studioalbumi, joka julkaistiin 12. kesäkuuta 2007. Albumi sjoittui Billboard 200 -listan 8. sijalle, myyden 79,000 kappaletta. Kaiken kaikkiaan albumia on myyty Yhdysvalloissa 316,380 kappaletta == Kappaleet == # Kappale Vieraileva(t) artisti(t) Tuottaja(t) Aika 1 Intro (We the Best) Rick Ross DJ Khaled 1:57 2 The Movement (Skit) K.Foxx 0:22 3 We Takin’ Over Akon, T.I., Rick Ross, Fat Joe, Birdman & Lil Wayne Danja 4:23 4 Brown Paper Bag Dre, Young Jeezy, Juelz Santana, Rick Ross, Lil Wayne, Fat Joe Cool & Dre 4:57 5 I’m So Hood T-Pain, Trick Daddy, Plies & Rick Ross The Runners 4:15 6 Before the Solution Beanie Sigel & Pooh Bear DJ Khaled 4:29 7 I’m from the Ghetto Dre, The Game, Jadakiss & Trick Daddy Cool & Dre 5:06 8 Hit ’Em Up Bun B & Paul Wall The Runners 3:20 9 ’S’ on My Chest Lil Wayne & Birdman Kane Beatz / DJ Nasty & LVM* 4:10 10 Bitch I’m from Dade County Trick Daddy, Trina, Brisco, Rick Ross, Flo Rida, C-Ride & Dre Diaz Brothers 5:48 11 The Originators Bone Thugs-N-Harmony Cool & Dre 6:18 12 New York Jadakiss, Fat Joe & Ja Rule Cool & Dre 5:54 * The Streets (Best Buy bonus track) Shareefa & Willy Northpole The Runners 3:46 * No Hook (Best Buy bonus track) Jim Jones, Styles P, Cassidy & Rob Cash Steve Morales 3:55 * Choppers (Best Buy bonus track) Dre, Joe Hound & C-Ride Cool & Dre 4:47 ** I’m So Hood (Remix) (Wal-Mart bonus track) Young Jeezy, Ludacris, Busta Rhymes, Big Boi, Lil Wayne, Fat Joe, Birdman & Rick Ross The Runners 5:42 == Arvostelut == * Allmusic: Allmusic review * Entertainment Weekly: CEntertainment Weekly: Album review * Pitchfork: 4.8/10Pitchfork Media: Album review == Listasijoitukset == Lista (2007) Lista sijoitus U.S. Billboard 200 8 U.S. Billboard Top R&B;/Hip-Hop Albums 2 U.S. Billboard Top Rap Albums 2 ==Lähteet== Luokka:DJ Khaledin albumit Luokka:Vuoden 2007 albumit
Toropetsin piiri

Toropetsin piiri () on paikallinen itsehallintoalue Tverin alueen länsiosassa Venäjällä. Vuonna 1927 perustetun piirin pinta-ala on 3 373 neliökilometriä. Asukkaita on 21 900 henkeä (vuonna 2009). Piirin hallinnollinen keskus on Toropetsin kaupunki. Lisäksi siihen kuuluu 11 maalaiskuntaa: * Kudrjavtsevskoje (ven. Кудрявцевское; keskupaikka Ozerets, ven. Озерец) * Ploskoš (ven. Плоскошь) * Podgorodneje (ven. Подгороднее) * Ponizovje (ven. Понизовье) * Požnja (ven. Пожня) * Retšane (ven. Речане) * Šešurinskoje (ven. Шешуринское; keskuspaikka Nagovje, ven. Наговье) * Skvortsovo (ven. Скворцово) * Uvarovo (ven. Уварово) * Vasilevskoje (ven. Василевское; keskuspaikka Novo- Troitskoje, ven. Ново-Троицкое) * Volok (ven. Волок) Piirin kautta kulkee Bologojen ja Velikije Lukin välinen rautatie. Seudulla on muovi-, vaate-, metalli- ja puunjalostusteollisuutta. Maatalous on keskittynyt maidon ja lihan tuotantoon. Piirin alueella harjoitetaan myös turkistarhausta. ==Lähteet== ==Aiheesta muualla== * Toropetsin piirin sivusto * Toropetsin piiri Tverin alue -tietosanakirjassa *
Listennn... the Album

__NOTOC__ Listennn... the Album on hip hop -tuottaja DJ Khaledin ensimmäinen studioalbumi. Albumi julkaistiin 6. kesäkuuta 2006. Albumi sijoittui Billboard 200 -listan sijalle 5. Albumia on myyty kaiken kaikkiaan 200 000 kappaletta. == Kappaleet == # Kappale Vieraileva(t) artisti(t) Tuottaja(t) Aika 1 Intro DJ Khaled DJ Khaled 1:59 2 Born N Raised Trick Daddy, Pitbull & Rick Ross The Runners 4:22 3 Gangsta Shit United Streets Dopeboyz of America & Bun B DJ Nasty & LVM, Midnight Black 3:51 4 Grammy Family Kanye West, Consequence & John Legend Kanye West, Mike Dean 3:24 5 Problem Beanie Sigel & Jadakiss DJ Khaled 3:36 6 Holla at Me Lil Wayne, Paul Wall, Fat Joe, Rick Ross, & Pitbull Cool & Dre 4:28 7 Watch Out Akon, Styles P, Fat Joe & Rick Ross Cool & Dre, Scoop DeVille 3:45 8 Destroy You Krayzie Bone & Twista Cool & Dre 4:27 9 Never Be Nothing Like Me Lil Scrappy & Homeboy Mr. Collipark 4:23 10 Candy Paint Slim Thug, Trina & Chamillionaire Cool & Dre 4:10 11 MIA Lil Wayne Develop 3:45 12 Where You At Freeway & Clipse DJ Khaled 3:52 13 Still Fly Birdman & Chop T-Mix, Batman 5:10 14 Dip Slide Ride Out Young Dro, Big Kuntry King & T.I. Keith Mack 5:00 15 Movement Dre Cool & Dre 3:42 16 The Future of Dade Brisco, Dirty Red, Dela, Lunch Money, Co, Hennessy, & P.M. Diaz Brothers 5:37 17 Addicted (Bonus Track) Juelz Santana FATBOI 3:45 == Arvostelut == * Allmusic: Allmusic review * HipHopDX: HipHopDX: Album review == Lähteet == Luokka:DJ Khaledin albumit Luokka:Vuoden 2006 esikoisalbumit
Škoda Yeti

Škoda Yeti on Škoda Auton vuosina 2009–2017 valmistama crossover-tyyppinen henkilöautomalli. Sen seuraajaksi tuli Škoda Karoq. Vuoden 2009 Euro NCAP -kolaritestistä Yeti sai tulokseksi täydet viisi tähteä. Yeti esiteltiin Geneven autonäyttelyssä keväällä 2009. Malli oli ollut esillä konseptina samassa näyttelyssä vuonna 2005, ja tuotantomallissa säilyi sen yleinen muotoilukieli. Yeti perustuu samalle Volkswagen Groupin A5-pohjalevylle kuin esimerkiksi Škoda Octavia ja Volkswagen Golf V. vasen|pienoiskuva|Facelift- mallin Škoda Yeti. Frankfurtin autonäyttelyssä syksyllä 2013 esiteltiin kasvojenkohotuksen kokenut Yeti. Suurimmat uudistukset kohdistuivat keulaan, jossa oli uusi etupuskuri, -säleikkö ja ajovalot. Peräosassa takaluukku oli uusi, sisällä ohjauspyörä vaihtui uudenmalliseen. == Lähteet == == Aiheesta muualla == Yeti Luokka:J-segmentin autot Luokka:2000-vuosikymmenen autot Luokka:2010-luvun autot
Broken Path

Broken Path on vuonna 2008 ensi-iltansa saanut yhdysvaltalainen toimintaelokuva. Sen ohjasi Koichi Sakamoto ja käsikirjoitti Michael Cooney. Pääosassa esiintyivät Johnny Yong Bosch, Daniel Southworth ja Pamela Walworth.Trailer for Koichi Sakamoto's 'Broken Path' Viitattu 26.3.2009 Elokuva esitettiin Yhdysvalloissa ja Britanniassa elokuvajuhlissa vuoden 2008 aikana. Sittemmin elokuvan levitys jäi rajoittuneeksi ja se julkaistiin vuoden 2009 aikana Etelä-Afrikassa. ==Juoni== Jack Ellis on juuri muuttanut vaimonsa ja tyttärensä kanssa karjatilalle ja ovat viettämässä iltaa uusien naapureiden kanssa. Illan lähestyessä vieraat lähtevät kotiin ja pariskunnan tytär Maddy lähtee kesäleirille. Jack on viettämässä iltaa vaimonsa Lisan kanssa kahdestaan, kunnes kaikki muuttuu aamuyön koittaessa painajaiseksi. Ryhmä naamioituneita roistoja hyökkää heidän kotiin ja uhkaa tappaa Jackin. Lisa kokee kuitenkin yllätyksen, kun hänen miehensä näyttää osaavansa tapella vastaan. Jack pakenee Lisan kanssa ulos talostaan vajaan, jossa Lisa vaati vastauksia. Roistot yllättävät kaksikon ja alkavat kertomaan Jackin menneisyydestä. Taistelun aikana Jackin avuksi saapuu yksi ryhmän roistoista Yoshi, joka kuitenkin loukkaantuu taistelun aikana. Kolmikko pakenee takaisin taloon piiloon, jossa Jackin menneisyys selviää pala palalta Lisalla. Lisa alkaa epäillä luottamustaan Jackiin, joka ei haluaisi puhua menneisyydestään palkkamurhaajana. Yoshi puolestaan haluaisi myös päästä eroon menneisyydestään ja pyytää samalla apua Jackilta. Kaksikko taistelee voittokkaasti loppuja murhaajia vastaan, kunnes taistelun aikana kuolleeksi oletettu Yoshi sieppaa takaisin kotiin palanneen Jackin tyttären. Hän uhkaa tappaa tytön, mutta päätyykiin tappelemaan Jackia vastaan. Juuri kun Jack olettaa tappaneensa Yoshin hän hyökkää vielä takaapäin kuristamaan Jackia, joka on tukehtua, kunnes vaimonsa Lisa pelastaa hänet tappamalla Yoshin. ==Rooleissa== ==Kuvauspaikat== Elokuva kuvattiin Texasissa Van Alstynen ja Shermanin kaupungeissa.Mainittu elokuvan lopputeksteissä ==Lähteet== Luokka:Vuoden 2008 yhdysvaltalaiset elokuvat Luokka:Yhdysvaltalaiset toimintaelokuvat
Greatest Hits (Ice Cube)

Ice Cube - Greatest Hits on rap -artisti Ice Cuben kokoelma-albumi, joka julkaistiin vuonna 2001. Albumi koostuu Ice Cuben aikaisempien albumien kappaleista, mutta mukana on myös kaksi uutta kappaletta: "$100 Bill Y'all" ja "In the Late Night Hour". == Kappaleet == # # # # # # (Westside Connection) # # # # # # # # # # # == Listasijoitikset == Lista Lista sijoitus U.S. Billboard 200 #54 U.S. Top R&B;/Hip-Hop Albums #11 == Lähteet == Luokka:Vuoden 2001 kokoelma-albumit Luokka:Ice Cuben albumit
Trick Daddy

Maurice Young, tunnetaan premmin taiteilijanimellään Trick Daddy (s. 27. syyskuuta 1974 Miami, Florida) on yhdysvaltalainen hip hop -artisti. Hänet tunnetaan hittisingleistä "Shut Up" ja "Let's Go". == Diskografia == === Albumit === * Based on a True Story (1997) * www.thug.com (1998) * Book of Thugs: Chapter AK Verse 47 (2000) * Thugs Are Us (2001) * Thug Holiday (2002) * Thug Matrimony: Married to the Streets (2004) * Back by Thug Demand (2006) * Finally Famous: Born a Thug Die a Thug (2009) === Singlet === Vuosi Single Lista sijoitus Albumilta US Hot 100 U.S. R&B; U.S. Rap 1998 "Nann Nigga" (feat. Trina) 62 20 3 www.thug.com 1999 "Suckin' Fuckin' (AKA Sweatin' Me)" (feat. Co) - - - www.thug.com 1999 "Shut Up" 83 25 20 Book of Thugs: Chapter AK Verse 47 2001 "Take It To Da House" 88 23 20 Thugs Are Us "I'm a Thug" 17 8 16 Thugs Are Us 2002 "In Da Wind" 70 2 1 Thug Holiday "Thug Holiday" 87 40 20 Thug Holiday 2004 "Let's Go" (feat. Lil Jon & Twista) 7 10 4 Thug Matrimony: Married to the Streets 2005 "Sugar (Gimme Some)" (feat. Cee-Lo, Ludacris & Lil' Kim) 20 36 87 Thug Matrimony: Married to the Streets 2006 "Bet That" (feat. Chamillionaire & Gold Rush) 104 66 - Back by Thug Demand 2007 "Tuck Ya Ice" (feat. Birdman) \- 90 - Back by Thug Demand 2008 "I'm The Realest" (feat. KC) TBD TBD TBD Finally Famous: Born a Thug Die a Thug == Lähteet == == Aiheesta muualla == * Viralliset sivut Luokka:Yhdysvaltalaiset hip hop -artistit Luokka:Vuonna 1975 syntyneet Luokka:Elävät henkilöt
Zubtsovin piiri

Zubtsovin piiri () on paikallinen itsehallintoalue Tverin alueen eteläosassa Venäjällä. Vuonna 1929 perustetun piirin pinta-ala on 2 167 neliökilometriä. Asukkaita on 17 500 henkeä (vuonna 2009). Piirin hallinnollinen keskus on Zubtsovin kaupunki. Lisäksi siihen kuuluu 7 maalaiskuntaa: * Dorožajevo (ven. Дорожаево) * Knjažji Gory (ven. Княжьи Горы) * Pogoreloje Gorodištše * Stolipino (ven. Столипино) * Uljanovo (ven. Ульяново) * Vazuzan piiri (ven. Вазуза) * Zubtsovin maalaiskunta Piirin kautta kulkee Moskovan ja Riian välinen rautatie sekä Moskovasta Latvian rajalle suuntatuva M9-valtatie. Seudulla on koneenrakennus- ja puunjalostusteollisuutta. Maatalous on keskittynyt maidon ja lihan tuotantoon sekä viljan ja pellavan viljelyyn. Seudun kaakkoisosassa Pogorelojen kunnan alueella on asunut ns. Djoržan karjalaisryhmä. Vuoden 1926 väestönlaskennan mukaan karjalaisia oli 1 795 henkeä. Vuoden 1989 väestönlaskennassa Zubtsovin piirissä rekisteröitiin vain 60 karjalaista. ==Lähteet== ==Aiheesta muualla== * Zubtsovin piirin sivusto * Zubtsovin piiri Tverin alue- tietosanakirjassa *
Nikita Aleksejev

Nikita Sergejevitš Aleksejev (, s. 27. joulukuuta 1981 Murmansk, Neuvostoliitto) on venäläinen ammattilaisuransa lopettanut jääkiekkoilija, pelipaikaltaan laitahyökkääjä. Aleksejev voitti KHL-liigan mestaruuden kausina 2008–2009 ja 2009–2010 pelatessaan Ak Bars Kazanissa. Aleksejev siirtyi vuonna 1998 16-vuotiaana Kanadan juniorisarjaan OHL:ään. Hän oli Tampa Bay Lightningin ensimmäisen kierroksen varaus NHL:n varaustilaisuudessa vuonna 2000. Aleksejev pelasi ensimmäiset ammattilaisvuotensa pääosin AHL:ssä; Tampa Bayn NHL-joukkueessa kertyi vuoteen 2006 mennessä vain 91 runkosarjaottelua. Syksyllä 2004 Aleksejev sai olkapäävamman, joka piti hänet sivussa koko loppukauden. NHL:n työsulkukauden ajan hän kiekkoili Venäjällä Avangard Omskissa. Kesken NHL-kauden 2006–2007 Tampa Bay kauppasi Aleksejevin Chicago Blackhawksiin. Chicago ei käyttänyt optiota Aleksejevin seuraavasta kaudesta ja näin ollen hänestä tuli vapaa pelaaja. Aleksejev siirtyi kaudeksi 2007–2008 takaisin Venäjälle Ak Bars Kazaniin. Siellä hän voitti KHL:n mestaruuden, Gagarin Cupin sekä keväällä 2009 että 2010. Aleksejev ei pelannut loukkaantumisen takia kaudella 2011–2012 yhtään ottelua Kazanissa, ja seura purki hänen sopimuksensa tammikuussa 2012. Uransa kaksi viimeistä kautta hän edusti KHL-liigan Severstal Tšerepovetsia. ==Lähteet== * * Luokka:Venäläiset jääkiekkoilijat Luokka:Tampa Bay Lightningin varaamat pelaajat Luokka:Vuonna 1981 syntyneet Luokka:Elävät henkilöt
Bracey Wright

Bracey Wright (s. 1. heinäkuuta 1984 The Colony, Texas, Yhdysvallat) on yhdysvaltalainen koripalloilija. Pelipaikaltaan hän on 1–2 paikan pelaaja, enemmän kuitenkin 2-paikan heittävä takamies. Wright pelasi Deron Williamsin kanssa samassa lukiojoukkueessa. Yliopistokoripalloa hän pelasi Indianan yliopiston joukkueessa. Vuonna 2005 Minnesota Timberwolves draftasi hänet. Hän pelasi NBA:ssa kaksi kautta, kunnes siirtyi Arisiin 2007. Tämän jälkeen hän on pelannut Euroopassa, Venäjällä, Israelissa ja Turkissa yli kymmenessä eri seurassa. Kaudella 2018–2019 Wright edusti tšekkiläistä ČEZ Basketball Nymburkia. ==Aiheesta muualla== *Euroliigan pelaajaprofiili *NBA:n pelaajaprofiili *Basketball-referencen pelaajaprofiili *Basketpedyan pelaajaprofiili Luokka:Yhdysvaltalaiset koripalloilijat Luokka:Vuonna 1984 syntyneet Luokka:Elävät henkilöt
Rakastin epätoivoista naista

Rakastin epätoivoista naista on vuonna 1999 valmistunut suomalainen lyhytelokuva, jonka on ohjannut Jarmo Lampela ja käsikirjoittanut Tove Idström. Elokuva on julkaistu DVD:llä sekä itsenäisesti että Lampelan Eila- elokuvan kanssa. == Näyttelijät == ==Vastaanotto== Elokuva sai ensi-iltansa Tampereen elokuvajuhlilla ja voitti kotimaisen kilpailun yleisöpalkinnon. Teoksessa Lyhyttä ja pitkää, Kotimaisia elokuvantekijöitä Satu Elo sanoo elokuvan kuvaavan kolmikymppisten ihmissuhdesotkuja Sairaan kauniista maailmasta tutulla nopealla kuvatyylillä ja ”sellaisella lämmöllä, ettei sen henkilöihin voi olla samastumatta”. == Lähteet == Luokka:Suomalaiset lyhytelokuvat Luokka:Vuoden 1999 suomalaiset elokuvat Luokka:Jarmo Lampelan ohjaamat elokuvat
Dance the Night Away (Creamin kappale)

Dance The Night Away on brittiläisen Cream-yhtyeen kappale toisella albumilla Disraeli Gears (1967). Sen on säveltänyt basisti/laulaja Jack Bruce ja sanoittanut runoilija Peter Brown. Kappale on erityisesti sanoitukseltaan esimerkki vuoden 1967 psykedeelisestä tyylistä. Toisaalta Peter Brown on todennut sanoituksen kuvaavan hänen elämäntapaansa ja -tilannettaan tuohon aikaan. Hän koki irrallisuutta ja asiat, jotka pitivät hänet todellisuudessa olivat seksi ja tanssiminen.Classic Albums Kappaleen kitarointi osaksi 12 - kielisellä kitaralla ja lauluharmoniat ovat saaneet vahvoja vaikutteita The Byrds ja Buffalo Springfield - yhtyeiltä. Clapton on maininnut erityisesti Byrdsin "Eight Miles High" - kappaleen.Sappinen Byrds pyrki tähän aikaan luomaan uudenlaista "spacerockiksi" kutsumaansa musiikkia pyrkiessään pois varhaisesta folkrock-tyylistä.Nyman s.310 Kappale koostuu kolmesta rakenteeltaan yhtenevästä säkeistöstä. Jack Bruce ja Eric Clapton laulavat kappaleen harmoniassa duettona. == Lähteet == * Classic Albums - Cream Disraeli Gears DVD Eagle Vision EV426300 2006 * Heavy-rock Toimittanut Jorma- Veikko Sappinen Soundi-kirja 1978 ISBN 951-99188-3-3 * Jake Nyman - Onnenpäivät 1 Fanzine 1989 ISBN 951-9287-25-6 === Viitteet === Luokka:Vuoden 1967 kappaleet Luokka:Creamin kappaleet
Dance the Night Away

Dance the Night Away voi tarkoittaa jotain seuraavista kappaleista: *"Dance the Night Away", Creamin kappale vuodelta 1967 *"Dance the Night Away", The Mavericksin kappale vuodelta 1998 *"Dance the Night Away", Van Halenin kappale vuodelta 1979 *Dance the Night Away, Twicen single vuodelta 2018
Pogoreloje Gorodištše

Pogoreloje Gorodištše (, karjalaksi Pogrow, genetiivi Pogrovan) on Pogorelojen kunnan keskuskylä Tverin alueen Zubtsovin piirissä Venäjällä. Se sijaitsee Djorža-joen varrella 25 kilometriä Zubtsovista itään. Kylän eteläpuolitse kulkee Moskovan ja Riian välinen rautatie (Pogoreloje Gorodištšen asema). Pohjoisessa sen ohittaa Moskovasta Latvian rajalle suuntautuva M9-valtatie. Vuonna 1997 kylässä oli 1 700 asukasta. Tarinan mukaan keskiajalla paikalla sijaitsi Deržeslavl-niminen linnoitus, jonka puolalaiset ja liettualaiset maahantunkeutujat hävittivät 1500-luvun alussa. 1600-luvun alussa rakennettiin uusi linnake. Vuonna 1708 Pogoreloje Gorodištšen ”kaupunki” liitettiin Smolenskin lääniin ja vuonna 1796 siitä tuli Tverin lääniin kuulunut kauppala. Vuosina 1929–1960 se oli Pogorelojen piirin keskus. Toisen maailmansodan aikana seudulla käytiin ankaria taisteluja. Pogorelojen kunnan alueella asuu ns. Djoržan karjalaisryhmä. Vuonna 1926 väestönlaskennan mukaan karjalaisia oli 1 795 henkeä (6,6 % kunnan väestöstä). Vuonna 2018 elää alueella yhä ainakin viisi karjalan puhujaa. Kylän nähtävyyksiä ovat muinaisen linnoituksen vallien ja kaivantojen jäänteet, vuonna 1821 rakennettu Profeetta Eliaan kirkko sekä pieni kotiseutumuseo. ==Lähteet== ==Aiheesta muualla== * Kunnan kotisivut http://admpogoreloe.ru/ (venäjäksi) *Pogoreloje Gorodištše Tverin alue -tietosanakirjassa * Kylän historiaa Riian suunnan rautatielle omistetulla sivustolla * Pogoreloje Gorodištše Tverin seudun kirjallisuuskartta -sivustolla Luokka:Zubtsovin piiri
Voicey-gaala 2009

Voicey-gaala 2009 oli kolmatta kertaa järjestetty palkintogaala, jossa Kanadan Voices.com jakoi vuotuiset Voicey-palkinnot vuoden 2009 parhaille ääninäyttelijöille. Gaala järjestettiin 25. maaliskuuta 2009 Torontossa, Kanadassa, jonka juonsi Stephanie Ciccarelli.3rd Annual Voicey Awards Live on VOX Daily Viitattu 26.3.2009 == Ehdokkaat ja voittajat == Pääluokkien ehdokkaat ja voittajat (lihavoituna): === Paras uusi ääni === *Michelle Ann Dunphy *James Clamp *Veronica March *Janice Downes *Matt Josdal === Paras lapsiääni === *Travis Mustang *Grace Taylor === Paras teiniääni === *Sophie Neveu === Paras henkilökohtainen tuotteistaminen === *Nickie Jurado *Julie Williams *Doug Turkel *Vicki Amorose *James Clamp === Paras ulkomaalaisääni === *Roald Woods *Wuzhi Lu *Julie-Ann Dean *Janpa Serino *Claire Dodin === Paras ääniryhmä === *Robert Jadah & Diane Havens *Ken Theriot & Lisa Theriot === Paras miesääni === *Dave DeAndrea *Michael Dobson *James Herron *Eric Gusky *Bill Painter === Paras naisääni === *Wendy Brown *Teri Clark Linden *Amy Taylor *Vanessa Hart *Heather Halley === Elämän saavutus === *Don Morrow *Richard Horvitz *Bill Kates *Rita Pardue *Arroe Collins == Lähteet == Luokka:Voicey-palkinto Luokka:2009
Dmitri Obuhov

Dmitri Aleksejevitš Obuhov (, s. 9. heinäkuuta 1983 Kazan, Venäjän SFNT, Neuvostoliitto) on venäläinen jääkiekkoilija. Obuhov edustaa kaudella 2018–2019 Slovakian Extraligassa pelaavaa HK Dukla Trenčíniä. ==Ura== Obuhovin ura alkoi Venäjän toiseksi korkeimmailla sarjatasolla Vysšaja Ligassa Neftjanik Almetjevskissä vuonna 2003. Spartak Moskovan ja Neftehimik Nižnekamskin jälkeen Obuhov palasi vuonna 2005 kasvattajaseuraansa Ak Bars Kazaniin, jossa hän oli voittamassa niin Venäjän mestaruutta vuonna 2006, kuin Euroopan seurajoukkueiden mestaruutta vuonna 2007. ==Lähteet== * * * Luokka:Venäläiset jääkiekkoilijat Luokka:Vuonna 1983 syntyneet Luokka:Elävät henkilöt
Steen Rasmussen

Steen Rasmussen (s. 1955) on tanskalainen keinoelämän tutkija. Hän väitteli filosofian tohtoriksi vuonna 1985 Tanskan teknisessä yliopistossahttp://www.ees.lanl.gov/staff/steen/0607short-2.pdf,Short biography and CV for Steen Rasmussen ja on työskennellyt Los Alamosissa noin vuodesta 1988 lähtien. Rasmussen on tutkinut laajaa joukkoa erilaisia itseorganisoituvia järjestelmiä. Rasmussen tunnetaan väitteestään, jonka mukaan yksinkertaiset systeemit voivat kehittyä mutkikkaammiksi ilman ulkoista ohjausta. Hän esitti teesinsä Artificial Life -lehden artikkelissa Ansatz for Dynamical Hierarchies. Artikkeli sai samassa lehdessä kriittistä palautetta Grossilta ja McMullinilta. Rasmussen vastasi sittemmin esitettyyn kritiikkiin. Vuonna 2008 Rasmussen toimi Los Alemosin esisolun kokoamisryhmän johtaja. Rasmussen tunnetaan parhaiten Los Alamosin esisolusta, joka on hyvin pieni yhtä kemiallista reaktiota osaava molekyylijoukko. Tämä esisolu ei kuitenkaan ole lähelläkään elävää solua. ==Lähteet== Luokka: Keinoelämä
Los Alamosin esisolu

Los Alamosin esisolu on Los Alamosin kansallisessa laboratoriossa tuotettu muutaman molekyylin joukko, joka osaa valmistaa valoenergian avulla omaa kalvoaan valmiista osista. Koska siinä on vain yksi toiminto se ei muistuta nykyisiä eläviä soluja. Silti se saattaa havainnollistaa elämän syntyä aineen itsejärjestymisen kautta. Steen Rasmussenin johtama Los Alamosin esisoluhanke on tuottanut Los Alamosissa kolmentyyppisistä molekyyleistä rakenteen, joissa on muutamia solun piirteitä. Rakenne on miljoona kertaa bakteeria pienempi, kooltaan noin 5×15 nanometriä. Se on kahden lipidipisaran nostopainomainen kuplapari, missä on pinnalla PNA:ta ja valoenergiaa kemialliseksi energiaksi muuttava aineenvaihduntamolekyyli. Esisolu pystyy tuottamaan omia lipidejään valoenergian avulla. Elävästä solusta se eroaa siinä, ettei se kykene jakautumaan. Se myös edellyttää lipidien ja PNA:n osasten olevan valmiina kasvuympäristössäänCan (Non-Biological) Life be Created de novo?, BioZoom, nr. 3, 2006, Peter E. Nielsen, IMBG, University of Copenhagen, Denmark, pen@imbg.ku.dk; Goran Goranovic, MEMPHYS-Center for Biomembrane Physics, University of Southern Denmark, goran@memphys.sdu.dk; and Steen Rasmussen, Los Alamos National Laboratory, USA.. Vallitsevan näkemyksen mukaan minimaalisen elämänmuodon määrittelee kolme ominaisuutta: * Säiliö, joka määrittelee eliön fyysiset mittasuhteet. * Aineenvaihdunta, joka tuottaa raaka-aineista ja energiasta eliön tarvitsemia ainesosia. * Lisääntymiskyky, joka mahdollistaa eliön uusien kopioiden tuottamisen. Nykyisessä Los Alamosin esisolussa yhdistyy näistä vain kaksi ensimmäistä. Jatkossa hanke pyrkii kehittämään jakautuvan, mikroskooppisen pienen molekyylirakenteenhttps://web.archive.org/web/20100619082710/http://www.aaas.org/news/releases/2005/1208protocell.shtml, Assembling Life From Scratch,Benjamin Somers, December 2005. == Lähteet == == Aiheesta muualla == *The Los Alamos Bug (arkistoitu versio Wayback Machinessa) *Quantum Self-assembly in Artificial Minimal Living Cells Luokka:Elämän synty
Jean M. Linsdale

Jean Myron Linsdale (20. toukokuuta 1902 Wellsville, Kansas – 20. tammikuuta 1969 Kalifornia) oli yhdysvaltalainen eläintieteilijä. Jean Linsdalen vanhemmat olivat maanviljelijä, opettaja Jesse E. Linsdale ja Lena Armstrong Linsdale. Ollessaan kymmenvuotias Jean vieraili Kansasin yliopiston luonnonhistoriallisessa museossa Dyche Hallissa ja päätti jo silloin ryhtyvänsä luonnontieteilijäksi. Hän opiskeli Kansasin yliopistossa Lawrencessa ja valmistui kandidaatiksi 1924. Vuonna 1925 hän meni eläintieteen laitokselle Kalifornian yliopistoon Berkeleyssä, missä hän väitteli tohtoriksi 1927 aiheenaan kettusirkun ekologia: Variations in the Fox Sparrow (Passerella iliaca) with reference to natural history and osteology. Hän meni naimisiin Mary Ann Roundyn kanssa vuonna 1925. Linsdale sai tutkijan viran Kalifornian yliopistossa pian väitöksensä jälkeen. Kymmenen vuoden kuluttua hänestä tuli yliopiston Hastingsin luonnonhistoriallisen suojelualueen johtaja 23 vuodeksi. Hän jäi eläkkeelle vuonna 1960 terveysongelmien takia ja osti vaimonsa kanssa asunnon läheltä Salinasia. Vuonna 1964 Linsdale sokeutui lopullisesti. Linsdale liittyi American Ornithologists’ Unioniin vuonna 1922 ja toimi liiton Lintujensuojelukomitean puheenjohtajana 1945 ja 1947. Hän oli Kalifornian yliopiston The Condor -julkaisun apulaistoimittaja. Hän kirjoitti kaikkiaan 166 tieteellistä artikkelia tai kirjaa. Linsdale nimesi amerikanhömötiaisen (Parus atricapillus) alalajin nevadensis 1938.ITIS == Teoksia == * The birds of Nevada (1936) * The natural history of magpies (1937). == Lähteet == * Muistokirjoitus (The Auk 88.) === Viitteet === Luokka:Yhdysvaltalaiset ornitologit Luokka:Vuonna 1902 syntyneet Luokka:Vuonna 1969 kuolleet
Christopher Polhem

Christopher Polhem, vuoteen 1716 asti Polhammar, (s. luultavasti 18. joulukuuta 1661 Tingstädessä, Gotlannissa - k. 30. elokuuta 1751 Tukholmassa) oli ruotsalainen keksijä ja teollisuusmies. Hän kehitti monia kaivostoimintaan, laivanrakennukseen, linnoituksiin ja kanavanrakentamiseen liittyviä laitteita ja menetelmiä. Polhemia kutsutaan Ruotsin mekaniikan isäksi. ==Elämä== Polhem syntyi saksalaisen, Visbyhyn muuttaneen, kauppiaan Wulf Christopher Polhammarin perheeseen. Polhemin äiti oli Vadstenasta kotoisin oleva Christina Eriksdotter Schening. Christopherilla tiedetään olleen myös ainakin kaksi veljeä, Johan ja Jonas. Christopherin äiti meni myöhemmin uusiin naimisiin Jöran Slicker -nimisen miehen kanssa, ja kahdeksanvuotiaana Polhemin tultua isättömäksi hän muutti setänsä luo Tukholmaan. Vuonna 1687 Polhem alkoi opiskella fysiikkaa, matematiikkaa ja mekaniikkaa Uppsalan yliopistossa. Valmistumisensa jälkeen hän matkusteli Euroopassa tyydyttämässä yliopistossa herännyttä tekniikan tiedonjanoaan. Palattuaan kotimaahansa vuonna 1697 Polhem perusti Ruotsin ensimmäisen insinöörikoulun, Laboratorium mechanicumin. Opetusmetodikseen Polhem loi Polhemin mekaaniset aakkoset, eräänlaisen liikemekanismien mallikokoelman. ==Keksinnöt== Polhemin monista teknisistä uudistuksista ensimmäinen oli Trollhättanin vesiputousten sulkujärjestelmä, jota tosin ei saatu toimivaksi ennen vuotta 1800. Falunissa toimineeseen Stora Kopparbergin kaivokseen hän rakensi vesirattaalla toimivan nostolaitteen. Hän kehitti riippulukon ja kardaaniakselin toimivuutta. Myös laivanrakennus sekä sillanrakennus ja telakkateollisuus hyötyivät Polhemin kehittämistä uusista ratkaisuista. Polhemin vuonna 1699 perustama koneenrakennukseen erikoistunut Stjärnsundin tehdas jatkoi ruotsalaisen tekniikan kehittämistä hänen kuolemansa jälkeen. ==Perintö== Polhemin panos Ruotsin tekniselle kehitykselle on merkittävä. Nykyään hänen kuvansa koristaakin 500 ruotsin kruunun seteliä, ja hänen mukaansa on nimetty iso liuta ruotsalaisia koulutuslaitoksia, kuten Polhemsgymnasiet sekä Tukholmassa että Göteborgissa, Pohlemsskolan Gävlessä ja Lundissa sekä Christopher Polhemgymnasiet Visbyssä, noin 20 kilometrin päässä Polhemin synnyinpitäjästä Tingstädestä. Lisäksi tieteellinen tutkimuskeskus, Luulajan teknillisen yliopiston Polhemslaboratoriet on nimetty hänen mukaansa. Niin sanottu "Polhemspriset" ("Polhem-palkinto") on jaettu ruotsalaisten insinöörien kesken joka toinen vuosi korkean tason teknisistä innovaatioista tai nerokkaista teknisien ongelmien ratkaisuista. Arviointikriteereinä tämän 250 000 Ruotsin kruunun palkinnon ansaitseville innovaatioille ovat tehokkuuden lisäksi ympäristöystävällisyys ja markkinakelpoisuus. ==Lähteet== ==Aiheesta muualla== *Polhem teknillisen museon sivuilla Luokka:Ruotsalaiset keksijät Luokka:Koululaitoksen kehittäjät Luokka:Vuonna 1661 syntyneet Luokka:Vuonna 1751 kuolleet
Venla Savikuja

Venla Eveliina Savikuja (s. 1990 Inkoo) on suomalainen näyttelijä ja bloggaaja. Hänet tunnetaan parhaiten Heidi Aaltosen roolista suomalaisessa draamasarjassa Salatut elämät, jossa hän esiintyi tammikuusta 2009 maaliskuuhun 2015. Hän on esiintynyt Heidi Aaltosen roolissa myös Salattujen elämien spin-off-sarjassa Tuuliranta ja elokuvassa Nightmare – painajainen merellä. Kesällä 2010 hän näytteli Karstulan kesäteatterissa Kuningasjätkä- näytelmässä. Hän on esiintynyt myös Uniikin, Nikke Ankaran sekä Matin musiikkivideoilla. Vuonna 2020 hän on ollut näytellyt Keihäsmatkat ja Modernit miehet -televisiosarjoissa. Savikuja oli yksi AVA-televisiokanavalla keväällä 2015 esitetyn Fitnesspäiväkirjat-ohjelman henkilöistä. Hän kirjoitti ylioppilaaksi keväällä 2009 Kallion lukiosta. Syksyllä 2017 Savikuja aloitti kolmivuotisen näyttelijäopiskelun esittävän taiteen koulussa Tanskan Kööpenhaminassa. == Yksityiselämä == Savikuja synnytti esikoislapsensa syyskuussa 2022. Lapsen isä on näyttelijä Atli Benedikt ja perhe asuu Helsingissä. == Filmografia == === Elokuvat === Vuosi Elokuva Rooli 2012 Nightmare – painajainen merellä Heidi Aaltonen 2021 Luokkakokous 3 – Sinkkuristeily synnyttävä nainen === Televisiosarjat === Vuosi Televisiosarja Rooli 2009–2015 Salatut elämät Heidi Aaltonen 2011–2012 Tuuliranta 2020 Keihäsmatkat Erja Modernit miehet Anna == Lähteet == == Aiheesta muualla == * * Luokka:Suomalaiset televisionäyttelijät Luokka:Vuonna 1990 syntyneet Luokka:Elävät henkilöt
Kirkkoharjun koulu

Kirkkoharjun koulu oli Kirkkonummen keskustassa sijaitseva yläaste. Koulu toimi neljässä eri rakennuksessa. Myöhemmin koulu toimi myös viereen rakennetussa väistötilassa. Koulussa oli käytössä 4-jaksoinen lukuvuosi. Koulu kuului Kirkkonummen koulukeskukseen, johon kuului Kirkkoharjun koulun yhteydessä olevat Porkkalan lukio ja Kirkonkylän koulun ala-aste. Nämä kolme oppilaitosta muodostivat Kirkkonummen koulukeskuksen. Vuoden 2014 alusta Kirkkoharjun koulu ja Kirkonkylän koulu yhdistyivät yhtenäiseksi peruskouluksi, Kirkkoharjun kouluksi, luokat 1-9. Vuoden 2021 maaliskuun alussa Kirkkoharjun koulu siirtyi Jokirinteen oppimiskeskukseen. Kirkkoharjun koulussa oppilaita oli noin 600 ja opettajia noin 50. == Lähteet == == Aiheesta muualla == *Koulun kotisivut Luokka:Kirkkonummen peruskoulut Luokka:Entiset suomalaiset oppilaitokset
Barça TV

Barça TV on vuonna 1999 perustettu espanjalainen televisiokanava, jonka toiminnasta vastaa jalkapalloseura FC Barcelona. Kanava tuottaa ohjelmia katalaaniksi, englanniksi ja espanjaksi. ==Aiheesta muualla== *Kanava FC Barcelonan sivuilla *Näkyvyysalue Luokka:Espanjalaiset televisiokanavat Luokka:Vuonna 1999 perustetut televisiokanavat
Goldie

Goldiella voidaan tarkoittaa muun muassa seuraavia: == Etunimenä == * Goldie Hawn (s. 1945), yhdysvaltalainen näyttelijä * Goldie Sayers (s. 1982), brittiläinen keihäänheittäjä == Kulttuurissa == * Goldie, vuoden 1931 elokuva * Goldie, oik. Clifford Joseph Price (s. 1965), brittiläinen elektronisen musiikin artisti Luokka:Etunimet
Kirkkonummen uimahalli

Kirkkonummen uimahalli on Kirkkonummella sijaitseva uimahalli, joka vihittiin käyttöön vuonna 2001. Uimahallissa on kuusiratainen 25 metrin uima-allas, jonka yhteydessä on hyppytorni. Hyppytornista on mahdollisuus hypätä yhden metrin ponnahduslaudalta ja kolmen metrin telineestä. Uimahallissa on myös lastenallas liukumäen ja pyörrevirran kera sekä terapia-allas poreineen sekä lasten kahluuallas. Uimahallilta löytyy miehille ja naisille yhteinen höyrysauna sekä kaksi perinteistä saunaa miehille ja naisille. Uimahallissa on myös tilaussaunat. Uimahallin yhteydessä toimivat kuntosali, kaksi liikuntatilaa ja kahvio. Uimahallin toisessa kerroksessa on katsomo, josta näkee isoon 25 metrin altaaseen. == Lähteet == Luokka:Suomen uimahallit Luokka:Kirkkonummen rakennukset ja rakennelmat Luokka:Kirkkonummen urheilu
Jussi-palkinnot 1999

Jussi-palkinnot 1999 jaettiin 27. helmikuuta 1999 Valkoisessa salissa järjestetyssä tilaisuudessa vuoden 1998 elokuville. Gaalan juonsivat Santeri Kinnunen ja Sari Havas. ==Voittajat ja ehdokkaat== Voittaja Elokuva Muut ehdokkaat Paras elokuva Kuningasjätkä * Säädyllinen murhenäytelmä * Tulennielijä Paras ohjaus Markku Pölönen Kuningasjätkä * Kaisa Rastimo - Säädyllinen murhenäytelmä * Pirjo Honkasalo - Tulennielijä Paras miespääosa Pertti Koivula Kuningasjätkä * Antti Reini - Eros ja Psykhe * Konsta Hietanen - Poika ja ilves Paras naispääosa Elena Leeve Tulennielijä * Heli Takala - Eros ja Psykhe * Päivi Akonpelto - Säädyllinen murhenäytelmä Paras miessivuosa Peter Franzén Kuningasjätkä Paras naissivuosa Tiina Weckström Tulennielijä * Henriikka Salo - Säädyllinen murhenäytelmä * Vappu Jurkka - Tulennielijä Paras käsikirjoitus Markku Pölönen Kuningasjätkä * Ville Suhonen ja Martin Daniel - Poika ja ilves Paras kuvaus Kjell Lagerroos Tulennielijä * Tahvo Hirvonen - Eros ja Psykhe * Kari Sohlberg - Poika ja ilves Paras musiikki Richard Einhorn Tulennielijä * Marty Simon ja Johnny Lee Michaels - Going to Kansas City * Søren Hyldgaard - Poika ja ilves Paras äänisuunnittelu Pekka Karjalainen ja Kauko Lindfors Tulennielijä * Pietari Koskinen - Säädyllinen murhenäytelmä Paras leikkaus Michal Leszczylowski ja Bernhard Winkler Tulennielijä * Anne Lakanen - Eros ja Psykhe * Jukka Nykänen - Poika ja ilves Paras lavastus Tiina Makkonen Tulennielijä * Katriina Ilmaranta - Säädyllinen murhenäytelmä * Minna Santakari - Ihanat naiset rannalla Paras puvustus Auli Turtiainen-Kinnunen ja Arja Könönen Tulennielijä * Sari Salmela - Eros ja Psykhe * Katriina Ilmaranta - Säädyllinen murhenäytelmä ==Aiheesta muualla== *IMDb: Jussi Awards: 1999 1999 Luokka:1999
Ribokytkin

Ribokytkin eli ribokatkaisin () on lähetti-RNA:n osa, johon voi kiinnittyä pieni molekyyli. Molekyylin kiinnittyminen kytkee lähetti-RNA:n geenin pois, ja se ei silloin tuota proteiiniahttp://www.biochemsoctrans.org/bst/034/0330/bst0340330.htmhttp://www.nsls.bnl.gov/newsroom/science/2006/images/08-Serganov- figure1.jpg . Ensimmäinen ribokytkin löytyi vuonna 2002. Eniten ribokytkimiä on vuoden 2009 alkuun mennessä löydetty bakteereilta. Niitä on löydetty myös joiltain sieniltä ja kasveilta. Bakteereja muistuttavilta arkeoneilta ei ole ainakaan vielä löydetty ribokytkimiä, vaikka niilläkin niitä luultavasti on. ==Lähteet== Luokka:Molekyylibiologia Luokka:RNA
Isao Iijima

Isao Iijima (1861 - 1921) oli japanilainen eläintieteilijä ja lintutieteilijä. Iijima opiskeli eläintiedettä Tokiossa ja Leipzigissa. Hän työskenteli Tokion yliopistossa eläintieteen professorina.Biographical Etymology of Marine Organism Names Hän oli Japanin lintutieteellisen yhdistyksen ensimmäinen puheenjohtaja.scricciolo Iijima tutki, lintujen lisäksi, muun muassa värysmatoja (Turbellaria) ja sienieläimiä (Hexactinellida), ja oli näiden alojen johtavia tutkijoita maailmassa.Biological Oceanography Hexactinellida (Glass Sponges) of the Sagami Bay Compared with Sponge Faunas in Other Seas - History and Present Status of Research Hänen väitöskirjansa selvitteli värysmatojen morfologiaa ja kehitystä.Memories, Biographies and Bibliographies of Famous Turbellariologists Iijima nimesi linnuista kirjotiaisen (Parus varius) alalajin owstoni vuonna 1893 Alan Owstonin kunniaksi.Zoonomen Hänen kunniakseen on nimetty izunuunilintu (Phylloscopus ijimae).ITIS == Lähteet == Luokka:Japanilaiset eläintieteilijät Luokka:Japanilaiset ornitologit Luokka:Vuonna 1861 syntyneet Luokka:Vuonna 1921 kuolleet
Yamataka Eye

Yamataka Eye (, Yamataka Ai), oikealta nimeltään Tetsuro Yamatsuka (, Yamatsuka Tetsuro, s. 1964 Kobehttp://www.ps1.org/cut/volume/eye.html ), on japanilainen muusikko ja kuvataiteilija. Hän on aiemmin esiintynyt myös nimillä Yamatsuka Eye ja Yamantaka Eye, sekä usein pelkästään nimellä Eye tai eYe. Yamataka Eye tunnetaan parhaiten noise rock -yhtye Boredomsin perustajana ja ainoana pysyvänä jäsenenä. Yhtyeessä hän toimii vokalistina sekä soittaa kitaroita, elektroniikkaa ja levysoittimia. Jo ennen Boredomsia hän oli tullut tunnetuksi noiseyhtye Hanatarashista. Myöhemmin hän on esiintynyt lukuisissa muissakin kokoonpanoissa sekä soolona. Hän on tehnyt yhteistyötä mm. Sonic Youthin, John Zornin, Bill Laswellin ja Otomo Yoshihiden kanssa.http://www.allmusic.com/artist/p74767http://zeni.free.fr/musique/discoeye.htm Musiikin ohella Yamataka Eye on kunnostautunut myös visuaalisena taiteilijana. Erityisesti hänet tunnetaan levynkansien suunnittelijana, mutta hänen töitään on ollut esillä myös näyttelyissä.http://www.stylusmagazine.com/articles/pop_playground/eye-art.htm Hän on suunnitellut kannet mm. Beckin Midnite Vultures -albumiin.http://www.discogs.com/release/264671 ==Lähteet== ==Aiheesta muualla== *Allmusic: Yamatsuka Eye *Discogs: Yamatsuka Eye Luokka:Japanilaiset muusikot Luokka:Vuonna 1964 syntyneet Luokka:Elävät henkilöt
The Simpsons Archive

The Simpsons Archive on vuonna 1994 perustettu Simpsonit-aiheinen verkkosivusto. Sivuston webmasterina toimii suomalainen Jouni Paakkinen. The Simpsons Archive sisältää muun muassa jakso-oppaan ja vastauksia usein kysyttyihin kysymyksiin sekä paljon tietoa koko Simpsoneista. == Lähteet == == Aiheesta muualla == * The Simpsons Archive Luokka:Verkkosivustot Luokka:Simpsonit
Pedro Armendáriz

Pedro Gregorio Armendáriz Hastings (9. toukokuuta 1912 México, Meksiko – 18. kesäkuuta 1963 Los Angeles, Kalifornia, Yhdysvallat) oli meksikolais- yhdysvaltalainen näyttelijä. Hänellä oli pitkä näyttelijätausta aina 1930-luvulta lähtien. Armendárizin viimeiseksi roolityöksi jäi turkkilaisvakooja Kerim Beyn rooli vuoden 1963 Bond-elokuvassa Salainen agentti 007 Istanbulissa. Hänellä todettiin kuvausten aikana syöpä. Kun hänen kohtauksensa oli kuvattu 13. kesäkuuta mennessä, hän ampui itsensä 18. kesäkuuta 1963. Armendárizilla oli niin ikään näyttelijänä tunnetuksi tullut poika nimeltä Pedro Armendáriz Jr. == Elokuvia == *Pako yli aavikon, 1948 *Seikkailija Rio Grandesta, 1959 * Kapteeni Sindbadin seikkailut, 1963 * Salainen agentti 007 Istanbulissa, 1963 == Lähteet == == Aiheesta muualla == * * Luokka:Yhdysvaltalaiset näyttelijät Luokka:Meksikolaiset näyttelijät Luokka:Itsemurhan tehneet Luokka:Vuonna 1912 syntyneet Luokka:Vuonna 1963 kuolleet